Communitas » Nigeriese bekeerlinge in ‘n middestad-gemeente
TuisbladTaakspanne Gemeentebegeleiding Gemeenteprosesse Advent Nigeriese bekeerlinge in ‘n middestad-gemeente
Nigeriese bekeerlinge in ‘n middestad-gemeente
Written by Frederick on December 1, 2008 . Posted in Advent
2de Adventverhaal van Hoop – 1 Desember 2008
“Uiteindelik het ons ingegee voor ons roeping”, glimlag Gillie, “en met Bybelverspreiding onder veral Nigeriërs begin”. Ingegee is omtrent die regte woord, want die gemeente is geleë in ‘n stiller deel van die sentrale stadsgebied en sou haar konteks nog lank kon ignoreer – voortgaan om ‘n goeie gemeente vir bestaande lidmate te wees.
Toe nooi hulle die hele gemeenskap – uitlanders, swart studente, almal wat wil kom – in vennootskap met die Ghanese pastor, Robert Bagna, na ‘n vertoning van The Cross and the Switchblade in hul kerkgebou. Daardie aand kom 9 Nigeriërs tot bekering. Almal was verheug, en die beplanning was goed gedoen: alle bekeerlinge sou by die Ghanese gemeente inskakel.
Beteken dit dat daar geen probleme is nie? Natuurlik nie: daar is lidmate wat nie hou van die tolkery nie. Sommige wantrou die Nigeriërs en wonder of hulle motiewe suiwer is. Die noodwendige gebruik van Engels – die Skriflesing tydens eredienste word eers in Engels en dan in Afrikaans gedoen – ontlok gevoelens van kulturele bedreigdheid by lidmate. Lede van die wyer gemeenskap is gekant teen die uitlanders wat die kerksaal gebruik en oefen konstant druk op die gemeente uit om die Ghanese dienste stop te sit. Gevolg het PE-Sentraal ook al lidmate verloor.